Document ID: 32004R1123

KOMISJONI MÄÄRUS (EÜ) nr 1123/2004,
17. juuni 2004,
millega määratakse kindlaks toorpuuvilla tegelik toodang ja sellest tulenev soovitushinna vähendamise määr turustusaastal 2003/2004
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Kreeka ühinemisakti, eriti selle protokolli nr 4 puuvilla kohta, (1)
võttes arvesse nõukogu 22. mai 2001. aasta määrust (EÜ) nr 1051/2001 puuvilla tootmistoetuste kohta, (2) eriti selle artikli 19 lõike 2 kolmandat taanet,
ning arvestades järgmist:
(1)
Komisjoni 2. augusti 2001. aasta määruse (EÜ) nr 1591/2001 (millega kehtestatakse puuvilla toetuskava üksikasjalikud rakenduseeskirjad) (3) artikli 16 lõike 3 esimese lõiguga nähakse ette, et jooksva turustusaasta tegelik toodang määratakse kindlaks enne selle turustusaasta 15. juunit.
(2)
Määruse (EÜ) nr 1051/2001 artikli 19 lõike 2 kolmandas taandes sätestatakse, et tegelik toodang määratakse kindlaks eelkõige nende koguste järgi, mille jaoks on taotletud abi.
(3)
Määruse (EÜ) nr 1591/2001 artikli 16 lõike 3 teises lõigus täpsustatakse tingimused, millest tuleb kinni pidada, et toorpuuvill võetaks arvele tegeliku toodanguna.
(4)
Kiusaagist kvaliteedikriteeriumina kasutades on Kreeka ametiasutused tunnistanud abikõlblikuks 1 000 248 tonni toorpuuvilla.
(5)
1 019 tonni 15. mail 2004 Kreeka asutuste poolt mitte abikõlblikuks tunnistatud toorpuuvilla hulka kuulub nimetatud asutuste andmetel 335,7 tonni puuvilla 137,4 hektari suuruselt külvipinnalt, mis pole deklareeritud vastavalt määruse (EÜ) nr 1591/2001 artiklile 9; 291,7 tonni puuvilla, mille puhul pole täidetud siseriiklikke määruse (EÜ) nr 1051/2001 artikli 17 lõike 3 alusel vastuvõetud külvipindade vähendamise sätteid; ning 391,6 tonni puuvilla, mis pole nimetatud määruse artikli 15 lõikele 1 vastava veatu ja standardse turustuskvaliteediga.
(6)
Seetõttu tuleb Kreeka tegelikuks toorpuuvillatoodanguks turustusaastal 2003/2004 lugeda 1 006 248 tonni.
(7)
Kiusaagist kvaliteedikriteeriumina kasutades on Hispaania asutused tunnistanud abikõlblikuks 305 394 tonni toorpuuvilla.
(8)
834 tonni 15. mail 2004 Hispaania asutuste poolt mitte abikõlblikuks tunnistatud toorpuuvilla hulka kuulub nimetatud asutuste andmetel 779 tonni, mille puhul pole täidetud määruse (EÜ) nr 1051/2001 artikli 17 lõike 3 alusel vastuvõetud siseriiklikke külvipindade vähendamise sätteid, 56 tonni, mis pole nimetatud määruse artikli 15 lõikele 1 vastava veatu ja standardse turustuskvaliteediga; ning 22 tonni, mille puhul pole täidetud nimetatud määruse artiklis 11 osutatud eeskirju lepingu kohta.
(9)
22 tonni toorpuuvilla väljajätmine tegeliku toodangu hulgast lepingut käsitlevate reeglite eiramise tõttu ei ole põhjendatud. Peale selle vastab see kogus määruse (EÜ) nr 1591/2001 artikli 16 lõike 3 teises lõigus sätestatud kriteeriumidele ja tuleb seetõttu nimetatud 305 394 tonnile juurde liita.
(10)
Seega tuleb kiusaagist kvaliteedikriteeriumina kasutades Hispaania tegelikuks toorpuuvillatoodanguks turustusaastal 2003/2004 lugeda 305 417 tonni.
(11)
Kiusaagist kvaliteedikriteeriumina kasutades on Hispaania asutused tunnistanud abikõlblikuks 632 tonni toorpuuvilla, mis on kasvatatud Portugali külvipindadel. See kogus vastab määruse (EÜ) nr 1591/2001 artikli 16 lõike 3 teises lõigus sätestatud kriteeriumidele ja tuleb seetõttu lugeda Portugali 2003/2004. turustusaasta tegelikuks puuvillatoodanguks.
(12)
Määruse (EÜ) nr 1051/2001 artikli 7 lõikega 2 nähakse ette, et juhul, kui Hispaanias ja Kreekas kindlaksmääratud tegelike toodangute summa ületab 1 031 000 tonni, vähendatakse nimetatud määruse artikli 3 lõikes 1 osutatud soovitushinda igas liikmesriigis, kus tegelik toodang ületab garanteeritud riikliku koguse.
(13)
Turustusaastal 2003/2004 ületatakse garanteeritud siseriiklik kogus nii Hispaanias kui Kreekas. Soovitushinna vähendamise määr Hispaania ja Kreeka jaoks tuleb kehtestada kummagi riigi garanteeritud siseriiklike koguste ületamise protsendi alusel.
(14)
Vastavalt määruse (EÜ) nr 1051/2001 artikli 7 lõike 4 esimesele lõigule peab soovitushinda iga asjaomase liikmesriigi puhul alandama 50 % võrra garanteeritud riikliku koguse ületamise protsendist.
(15)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Turustusaastal 2003/2004 määratakse toorpuuvilla tegelikuks toodanguks:
-
Kreekas 1 006 248 tonni,
-
Hispaanias 305 417 tonni,
-
Portugalis 632 tonni.
2. Soovitushinna vähendamise summaks turustusaastal 2003/2004 määratakse:
-
Kreekas 15,201 eurot 100 kg toorpuuvilla kohta,
-
Hispaanias 12,012 eurot 100 kg toorpuuvilla kohta,
-
Portugalis 0 eurot 100 kg toorpuuvilla kohta.
Artikkel 2
Käesolev määrus jõustub kolmandal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuni 2004

Labels: 7
18
17
19